laion/Wikipedia-Exotic huggingface dataset:
როი ანდერსონი

ჯოი ერნ ლენარტ ანდერსონი (შვედ. Roy Arne Lennart Andersson; დ. 31 მარტი, 1943, გეტებორგი, შვედეთი) — შვედი კინორეჟისორი. მისი ერთ-ერთი ყველაზე ცნობილი ფილმია „შვედური სიყვარულის ისტორია“ (1970). როი ანდერსონს გადაუღია ოთხასზე მეტი რეკლამა, ორი მოკლემეტრაჟიანი და ექვსი სრულმეტრაჟიანი ფილმი. მისმა 2014 წელს გამოსულმა ფილმმა, „მტრედი იჯდა ტოტზე და ყოფიერებაზე ფიქრობდა“, 2014 წელს ვენეციის საერთაშორისო კინოფესტივალზე „ოქროს ლომი“ მოიპოვა, რითაც ანდერსონი პირველი შვედი რეჟისორი გახდა, რომელმაც ეს ჯილდო მიიღო. ანდერსონი 1943 წელს, გეტებორგში, შვედეთში დაიბადა. იგი 1967 წელს შვედეთის კინოსკოლაში ჩაირიცხა, ხოლო სწავლა 1969 წელს დაამთავრა. 1968 წელს შვედი რეჟისორის, ბო ვიდერბერგის ასისტენტი იყო. 1 წლის შემდეგ გადაიღო თავისი სრულმეტრაჟიანი ფილმი „შვედური სიყვარულის ისტორია“, რომელმაც 1970 წელს ბერლინის საერთაშორისო კინოფესტივალზე 4 ნომინაციაში გაიმარჯვა. 1975 წელს მან თავისი მეორე სრულმეტრაჟიანი ფილმი, სახელწოდებით „გილიაპი“ გადაიღო, რომელიც, აუდიტორიის, მათ შორის, შვედური კინოაკადემიის წევრისა და მწერლის, ლარს ფორსელის მიერ დადებითი გამოხმაურების მიუხედავად, ფინანსურად წარუმატებელი გამოდგა. 1981 წელს როი ანდერსონმა საკუთარი დამოუკიდებელი კინოკომპანია, Studio 24, სტოკჰოლმში დააარსა. 1987 წელს მან მოკლემეტრაჟიანი ფილმი, სახელწოდებით „რაღაც მოხდა“ გამოუშვა, რომელიც შვედეთის ჯანდაცვის სამინისტროს დაკვეთით იყო გადაღებული და საინფორმაციო ფუნქციას ატარებდა შიდსსთან დაკავშირებით. 1991 წელს გამოუშვა მოკლემეტრაჟიანი ფილმი „დიდებული სამყარო“, რომლითაც კრიტიკოსების მხრიდან დადებითი შეფასებები მოიპოვა და საკუთარი სტილიც განავითარა. ფილმმა კლერმონ-ფერანდის მოკლემეტრაჟიანი ფილმების ფესტივალზე პრესის პრიზი მიიღო. 1996 წელს მან ფილმის, „სიმღერები მეორე სართულიდან“ გადაღება დაიწყო, რომელიც ეკრანებზე მხოლოდ 4 წლის შემდეგ, 2000 წლის მაისში გამოჩნდა. იგი ძალიან წარმატებული გამოდგა და ამ ფილმისათვის ანდერსონმა კანის კინოფესტივალზე ჟიურის პრიზი მოიპოვა საუკეთესო რეჟისორის ნომინაციაში, ხოლო „ოქროს ხოჭო“ საუკეთესო სცენარისათვის, საუკეთესო ფილმისთვის, საუკეთესო ოპერატორული ნამუშევრისთვისა და ხმისათვის. ანდერსონს მოპოვებული აქვს „ოქროს ხოჭო“ ფილმებისთვის: „შენ, ცხოვრობ“ (2007) და „მტრედი იჯდა ტოტზე და ყოფიერებაზე ფიქრობდა“ (2014). 2012 წელს როი ანდერსონმა თავისი 10 საყვარელი ფილმი დაასახელა: „ამარკორდი“ (1973, რეჟ. ფედერიკო ფელინი), „ანდრეი რუბლევი“ (1966, რეჟ. ანდრეი ტარკოვსკი), „ფერფლები და მარგალიტები“ (1948, რეჟ. ანჯეი ვაიდა), „ბარი ლინდონი“ (1975, რეჟ. სტენლი კუბრიკი), „ალჟირის ბრძოლა“ (1966, რეჟ. ჯილო პონტეკორვო), „ველოსიპედის გამტაცებლები“ (1948, რეჟ. ვიტორიო დე სიკა), „ჰიროსიმა, ჩემო სიყვარულო“ (1959, რეჟ. ალენ რენე), „აუტანლობა“ (1916, რეჟ. დ.ვ. გრიფიტი), „რაშომონი“ (1950, რეჟ. აკირა კუროსავა) და „ვირიდიანა“ (1961, რეჟ. ლუის ბუნუელი). როი ანდერსონის სრულმეტრაჟიანი ფილმები ანდერსონი IMDB-ზე The Guardian ანდერსონის შესახებ BFI როი ანდერსონის ფილმების შესახებ როი ანდერსონის ოფიციალური საიტი ↑ http://www.svenskfilmdatabas.se/en/item/?type=person&itemid=68068#biography ↑ დაარქივებული ასლი. დაარქივებულია ორიგინალიდან — 2021-01-17. ციტირების თარიღი: 2020-12-18.
დამცველი (ტელესერიალი)

„დამცველი“ (ინგლ. The Guardian) — ამერიკული დრამატული ტელესერიალი, გადაღებული დეივიდ ჰოლანდერის მიერ. ტელესერიალი CBS-მა დაუკვეთა და სამი სეზონი გამოუშვა, 2001 წლის 25 სექტემბრიდან 2004 წლის 4 მაისამდე. სერიალში მთავარ როლებს საიმონ ბეიკერი და დებნი კოულმენი ასრულებენ. მისი მეორე სეზონის ოთხ ეპიზოდში ფერა ფორესტიც მოიწვიეს. სერიალის მთავარ სიმღერას „Empire in My Mind“ ჯგუფი The Wallflowers ასრულებს. სერიალის მთავარი გმირი ახალგაზრდა, ამბიციური და წარმატებული ადვოკატი ნიკ ფელინია (საიმონ ბეიკერი), რომელიც მამამისის ბარტონის იურიდიულ ფირმაში მუშაობს. თითქოს არაფერი აკლია და არხეინად ცხოვრობს, მაგრამ ერთხელ ნარკოტიკების შენახვისთვის დააკავებენ და პიტსბურში საზოგადოებრივ სასარგებლო შრომას მიუსჯიან. მან ბავშვების ინტერესები უნდა დაიცვას, ძირითადად დაბალშემოსავლიანების. პირველ საქმეზე ნიკი რთულ სიტუაციაში აღმოჩნდება, უნდ დაიცვას პატარა ბავშვი საქმეების მსვლოლობისას ნიკი თანდათან შეიცვლება და ცხოვრებას სხვა თვალით შეხედავს. მიხვდება რომ დაზარალებული ბავშვების ბედი დაქირავებულ ორგანიზაციებს დიდად არ ანაღვლებთ და გადაწყვეტს თვითონ იბრძოლოს მათთვის. მასში გაიღვიძებს ახალი უნარი, მთელ თავის ენერგიას და პროფესიონალიზმს სასიკეთო საქმეებისთვის მიმართავს. სეზონების გამოსვლის დრო „დამცველი“ — კინოფილმების ინტერნეტ-მონაცემთა ბაზა (ინგლისური) ↑ "CBS The Guardian Promo...". YouTube: Jamie Gee. 31 August 2013. https://www.youtube.com/watch?v=BQuM-SFwmi8 ↑ Rob Owen. "Why The Guardian Had to End...". Posted online by Eline_K. Fanpop. 22 May 2004. http://www.fanpop.com/clubs/the-guardian-tv-show/articles/50185/title/why-guardian-end
მიშო (რეპერი)

მიშო (სომხ. Միշո; დ. 24 დეკემბერი, 1984, ერევანი, სომხეთი) — სომეხი რეპერი და მსახიობი. ითვლება სომხეთის ერთ-ერთ პიონერად ჰიპ-ჰოპში. მას ნათამაშები აქვს რამდენიმე ფილმში, მათ შორისაა 2012 წელს გადაღებული ფილმი „პოკერი სიყვარულის წესებით“. მიშო (დაბადების სახელი: მიქაელ აბრამიანი; სომხ. Միքայել Աբրահամյան) დაიბადა 1984 წლის 24 დეკემბერს, ერევანში, არცახელი ექიმისა და მასწავლებლის ოჯახში. სკოლის წლებში თამაშობდა კალათბურთს. 2009 წელს მან დაამთავრა ერევნის სახელმწიფო სამედიცინო უნივერსიტეტი და მიიღო ექიმის ლიცენზია. 2012 წელს მიშო შეხვდა ტელე პროდიუსერს/წამყვანს/მსახიობს, სონა ოგანესიანს, ლოს-ანჯელესში, კალიფორნიაში. ისინი 2015 წელს ერევანში, სომხეთში დაქორწინდნენ. მიშოს დისკოგრაფია 2007 წლიდან: ეკა, ტესა... (Էկա, տեսա, ...ի) - 2007 ქახაქ@ ხოსუმა, ლსექ... (Քաղաքը խոսում ա, լսեք...) - 2009 ინქუამ (ft.Garik) - 2009 ზერო (Զրո) - 2010 იმ ლეზუნ (Իմ Լեզուն) - 2011 მი ქანი ჰოგი (Մի Քանի Հոգի) - 2013 ბტზახნდირ (Բծախնդիր) - 2015 მარაუხ (Մառախուղ) - 2017 Youtube Facebook Instagram ↑ Gevorgyan, Siranuysh (October 16, 2009). „Armenia Rap Rapprochement: Hay Tgheq Misho and Hayko reach peace over "puppy" protocols“. ArmeniaNow.com. დაარქივებულია ორიგინალიდან — დეკემბერი 15, 2010. ციტირების თარიღი: August 30, 2012. ↑ «Տենաս տենց լոմբարդ կա՞, որ սիրտս գրավ դնեմ…» დაარქივებული 2012-10-14 საიტზე Wayback Machine. ↑ "Sona Oganesyan IMDB" ↑ "Hollywood Reporter" ↑ "Sona's & Misho's Wedding" ↑ Misho - Дискография (2007-2011) ↑ Misho Albums
ბათუ ქუთელია

ბათუ ქუთელია (დ. 16 იანვარი, 1974, თბილისი) — ქართველი დიპლომატი. ამერიკის შეერთებულ შტატებში საქართველოს საგანგებო და სრულუფლებიანი ელჩი 2008-2011 წლებში. 2009-2010 წლებში იყო საქართველოს ელჩი მექსიკაში. 2007-2008 წლებში იყო საქართველოს თავდაცვის მინისტრის პირველი მოადგილე. ჰყავს მეუღლე და ორი შვილი. იყო საქართველოს ეროვნული უშიშროების საბჭოს მდივნის მოადგილე. cu.edu.ge ↑ ქონებრივი დეკლარაცია. დაარქივებულია ორიგინალიდან — 2021-01-16. ციტირების თარიღი: 2020-12-18. ↑ McCain Institute
მანდილი (მრავალმნიშვნელოვანი)

მანდილი შეიძლება აღნიშნავდეს: მანდილი — ქალის კომპლექსური თავსაბურავის ერთ-ერთი ელემენტი მანდილი — სოფელი აზერბაიჯანში, ფუზულის რაიონში
მერი ჰერონი

მერი ჰერონი (ინგლ. Mary Harron; დ. 12 იანვარი, 1953, ონტარიო, კანადა) — კანადელი რეჟისორი და სცენარისტი. მისი შემოქმედებიდან ყველაზე ცნობილი ფილმებია „მე ვესროლე ენდი ვორჰოლს“ (1996), „ამერიკელი ფსიქოპატი“ (2000) და „ცნობილი ბეტი ფეიჯი“ (2005). „ამერიკული ფსიქოპატისა“ და „ცნობილი ბეტი ფეიჯის“ სცენარი გვინევრა ტერნერთან ერთად დაწერა. მისი 2018 წელს გამოსული ფილმი „ჩარლი ამბობს“, ამერიკელი კრიმინალისა მენსონის ოჯახის კულტის ლიდერის, ჩარლზ მენსონის ცხოვრების შესახებ მოგვითხრობს. ჰერონი ასევე ცნობილია თავისი სატელევიზიო სერიალებისთვის: „ოზი“ (1997), „ექვსი ფუტის სიღრმეში“ (2001) და „ანა ნიკოლის ისტორია“ (2013). მერი ჰერონი 1953 წელს ბრეიკბრიჯში, ონტარიოში (კანადა) დაიბადა. იგი ცნობილი მსახიობის, რეჟისორის, კომედიანტისა და ავტორის, დონ ჰერონის შვილია. მისი მშობლები განქორწინდნენ, როცა ჰერონი 6 წლის იყო. 13 წლის ასაკში იგი ინგლისში გადავიდა. სწავლობდა ანგლისტიკას ოქსფორდის უნივერსიტეტში. მერი ჰერონმა თავისი კარიერა ნიუ-იორკში, Punk Magazine-სთვის მუსიკალური ჟურნალისტის პოზიციაზე მუშაობით დაიწყო, რომლის ერთ-ერთი დამფუძნებელიც თავად იყო. იგი პირველი ადამიანი იყო, ვინც ცნობილ მუსიკალურ ჯგუფს, Sex Pistol-ს ინტერვიუ ჩამოართვა. 1980-იანებში წერდა სტატიებს The Guardian-ისა და The Observer-ისთვის მუსიკასა და კინოხელოვნებაზე. მას უმუშავია ისეთი ბრიტანული პუბლიკაციებისთვის, როგორიცაა New Musical Express, რისთვისაც მან The Velvet Underground-ის შესახებ დაწერა და Melody Maker, რომელშიც თავისი სტატია გამოაქვეყნა ენდი უორჰოლის შესახებ. 1980-იანების ბოლოს მან კინოსცენარების წერა და BBC-ზე დოკუმენტური ფილმების გადაღება დაიწყო. გადაღებული აქვს 6 მოკლემეტრაჟიანი ფილმი პოპკულტურის შესახებ. ფაილი:Mary Harron (46954446005).jpg ჰერონმა პირველი სრულმეტრაჟიანი ფილმი 1996 წელს გამოუშვა, სახელწოდებით „მე ვესროლე ენდი უორჰოლს“. ფილმი მოგვითხრობს ამერიკელი რადიკალი ფემინისტის, ვალერი სოლანასის შესახებ, ვინც ცნობილი ხელოვანის, რეჟისორისა და პროდუსერის, ენდი უორჰოლის მოკვლა სცადა. ვალერის როლს ლილი ტეილორი, ხოლო ენდი უორჰოლისას - ჯარედ ჰარისი ასრულებს. ჰერონის მეორე ფილმი იყო „ამერიკელი ფსიქოპატი“, რომელიც ბრეტ ისტონ ელისის იგივე სახელწოდების მქონე რომანის ადაპტაციაა. იგი 2000 წელს და სგამოვიდა და კომერციულად წარმატებული გამოდგა. მასში მთავარ როლებს კრისტიან ბეილი, უილემ დეფო და ჯარედ ლეტო ასრულებენ. მერი ჰერონი 1998 წლის 15 აგვისტოს ამერიკელ მწერალსა და რეჟისორზე, ჯონ ს. უოლშზე დაქორწინდა. უოლში ცნობილია ფილმისთვის „ედის შემდეგი სვლა“. მათ ერთად ორი ქალიშვილი, რუბი და ელა უოლშები ჰყავთ. ჰერონი იყო 2002 წელს გადაღებული დოკუმენტური ფილმის, „The Weather Underground“-ს აღმასრულებელი პროდუსერი. მუშაობდა ტელევიზიაშიც და იღებდა ისეთ სატელევიზიო სერიალებს, როგორებიცაა: „ოზი“ (1997), „ექვსი ფუტის სიღრმეში“ (2001), „ჰომიციდი: ცხოვრება ქუჩაში“ (1993), „დიდი სიყვარული“ (2006). მერი ჰერონი IMDB-ზე „ამერიკელი ფსიქოპატის“ შესახებ დაარქივებული 2020-12-08 საიტზე Wayback Machine. მერი ჰერონის ინტერვიუ Film Comment-თან The Guardian „ამერიკელი ფსიქოპატის“ შესახებ მერი ჰერონის ბიოგრაფია The Guardian-ის ინტერვიუ მერი ჰერონთან
ყარაბაღი (მრავალმნიშვნელოვანი)

ყარაბაღი შეიძლება აღნიშნავდეს: ყარაბაღი — დღევანდელი აღმოსავლეთ სომხეთისა და სამხრეთ-დასავლეთ აზერბაიჯანის გეოგრაფიული რეგიონი ყარაბაღი — სოფელი აზერბაიჯანში, ფუზულის რაიონში ყარაბაღი — აზერბაიჯანული საფეხბურთო კლუბი
ყარღაბაზარი (მრავალმნიშვნელოვანი)

ყარღაბაზარი შეიძლება აღნიშნავდეს: ყარღაბაზარი — ქარავან-სარაი სოფელ ყარგაბაზარში ყარღაბაზარი — სოფელი აზერბაიჯანში, ფუზულის რაიონში
სთირ ნიხასი

სთირ ნიხასი (ოს. Стыр Ныхас), აგრეთვე ცნობილია როგორც ალანი ნიხასი — ოსური პოლიტიკური იდეოლოგია, რომელიც მხარს უჭერს სამხრეთ (ცხინვალის რეგიონი) და ჩრდილოეთ ოსეთის ერთ რესპუბლიკად გაერთიანებას რუსეთის ფედერაციის შემადგენლობაში, სახელწოდებით „ოსეთი-ალანია“. ოსურად, სთირ ნიხას ნიშნავს „დიდ საბჭოს“. შეიქმნა 1993 წელს, როგორც სრულიად ოსური ნაციონალური მოძრაობა. ორგანიზაცია გამოსცემს გაზეთს ოსურ და რუსულ ენებზე; მისი ძირითადი მიზნები გაერთიანების გარდა არის ოსური ტრადიციული კულტურის აღორძინება. ადამონ ნიხასი ოსების აჯანყებები საქართველოში ქართულ-ოსური კონფლიქტი ოფიციალური საიტი ↑ Вячеслав Битаров поздравил «Стыр Ныхас» с 25-летием. Республика Северная Осетия - Алания. ციტირების თარიღი: 18 დეკემბერი, 2020.[მკვდარი ბმული]
რონ-ტორბენ ჰოფმანი

რონ-ტორბენ ჰოფმანი (დ. 4 აპრილი, 1999) — გერმანელი ფეხბურთელი. მიუნხენის „ბაიერნის“ მეკარე. მისი საფეხბურთო დებიუტი შედგა 2019 წლის 30 ივლისს, ბაიერნის სარეზერვო გუნდში, როსტოკის „ჰანსას“ წინააღმდეგ. ბაიერნი ბუნდესლიგა: 2018–19 უეფა-ს ჩემპიონთა ლიგა: 2019–20 ფიფა-ს მსოფლიო საკლუბო ჩემპიონატი: 2020 რონ-ტორბენ ჰოფმანი – უეფას ჩანაწერი (ინგლისური) ↑ Bayern Munich goalkeeper Ron-Thorben Hoffmann vying with Christian Früchtl to start (23 July 2019). ციტირების თარიღი: 24 November 2020 ↑ FROM ALABA TO ZIRKZEE - Photo gallery: these are the 2020 Champions League winners (23 August 2020). ციტირების თარიღი: 24 November 2020
ნინი ქარსელაძე

ნინი ქარსელაძე (დ. 11 აპრილი, 1991) — ქართველი მომღერალი. სამი წლის ასაკში პირველად ფრანგული სიმღერა „La belle dame sans regrets“ ჩაწერა. მე-5 კლასამდე სწავლობდა ფრანგულ კოლეჯში, შემდგომში გადავიდა თბილისის 53-ე საჯარო სკოლაში და ბრიტანულ სკოლაში. 1997 ჯგუფ „სახესთან“ ერთად ჩაწერა დუეტი „წვიმად გადავიქეცი“. 1998 წელს დაიწყო დუეტების შესრულება ზუკა ხუციშვილთან ერთად. 1999 წელს „ქუჩის ბიჭებთან“ ერთად ჩაწერა სიმღერა „ნინი და ქუჩის ბიჭები“. 2003 წელს ჩაწერა სიმღერა „ჩემი ქალაქი“. Fortuna.ge
ნუგზარ კვაშალი

ნუგზარ კვაშალი (დ. 15 იანვარი, 1952) — ქართველი მომღერალი. 1970-1971 წლებში როკ ანსამბლ „ხომლის“ წევრი. იყო ანსამბლ „ივერიას“ წევრი. ნუგზარ კვაშალი
ხვიჩა მაღლაკელიძე

ხვიჩა მაღლაკელიძე (დ. 18 იანვარი, 1976, ბათუმი) — ქართველი გიტარისტი, მომღერალი. . 1976 წლის 18 იანვარს ბათუმში. 6 წლიდან უკრავდა ანსამბლში „ზღვის შვილები“. დამთავრებული აქვს ბათუმის შოთა რუსთაველის სახელმწიფო უნივერისტეტის უცხო ენების ფაკულტეტი – ფილოლოგიის განხრით. 2018 წელს გამართა სოლოკონცერტი ბათუმის მუსიკალურ ცენტრში. Fortuna.ge
ბანი (ჯგუფი)

ბანი — მუსიკალური ჯგუფი. დაარსდა 2011 წლის 2 იანვარს. 2016 წელს მონაწილეობა მიიღეს საერთაშორისო ფესტივალზე ჩინეთში, სადაც 16 ქვეყანა მონაწილეობდა და მეორე ადგილი დაიკავეს. 2016 წელს გამოუშვეს პირველი ალბომი „ესაა მთელის სამყარო“. 2018 წელს იმოგზაურეს შვეიცარიაში და გამართეს კონცერტები. Fortuna.ge
მარგერიტა გონძაგა (1564-1618)

მარგერიტა გონძაგა (იტალ. Margherita Gonzaga; დ. 27 მაისი, 1564, მანტუა, იტალია — გ. 6 იანვარი, 1618, მანტუა, იტალია) — გონძაგას დინასტიის წარმომადგენელი. მანტუის ჰერცოგ გულიელმო გონძაგასა და ერცჰერცოგინია ელეონორა ავსტრიელის ქალიშვილი. ფერარის, მოდენისა და რეჯიოს ჰერცოგინია 1579-1597 წლებში როგორც ალფონსო II-ის მესამე ცოლი. მარგერიტა გონძაგა დაიბადა 1564 წლის 27 მაისს მანტუაში. იგი იყო მანტუის ჰერცოგ გულიელმო გონძაგასა და მისი მეუღლის, ერცჰერცოგინია ელეონორა ავსტრიელის ქალიშვილი. მამის მხრიდან მისი პაპა-ბებია ჰერცოგი ფედერიკო II და მარკიზა მარგერიტა პალეოლოგინა იყვნენ, დედის მხრიდან კი საღვთო რომის იმპერატორი ფერდინანდ I და დედოფალი ანა უნგრელი. მას სახელი სწორედ ბებიის, მარგერიტა პალეოლოგინას პატივსაცემად დაარქვეს. მანტუის კარზე იგი თავის უფროს ძმასთან, ვინჩენცოსთან და უმცროს დასთან, ანა კატერინასთან ერთად იზრდებოდა. როგორც იტალიელი პრინცესა, იგი მკაცრი კათოლიკური წესებით იზრდებოდა. იგი ასევე შეისწავლიდა ლიტერატურასა და ლათინურ ენას. მოგვიანებით ამ ენაზე თავადაც დაწერა წიგნი. მუსიკის მოყვარული მამის გავლენით, რამდენიმე ინსტრუმენტზე დაკვრა, სიმღერა და ცეკვა მარგერიტამ თავადაც შეისწავლა. 1578 წლიდან გულიელმო გონძაგამ დაიწყო საქორწინო მოლაპარაკებები 14 წლის მარგერიტასა და ფერარის 31 წლის ჰერცოგ ალფონსო II-ს შორის. ეს ქორწინება მიზნად ისახავდა გონძაგებსა და ესტეებს შორის ალიანსის შექმნით სავოიასა და პარმელ ფარნეზეებთან ერთად კოალიციის შექმნას ტოსკანელი მედიჩების წინააღმდეგ, რომელთაც იმპერატორმა დიდი ჰერცოგის წოდება მისცა. ალფონსო II უკვე ორჯერ დაქვრივებული და ჯერაც უშვილო კაცი იყო. მისი პირველი ცოლი, ლუკრეცია მედიჩი ქორწილიდან მალევე დაიღუპა, მეორე ცოლი, ბარბარა ავსტრიელი (იგი მარგერიტას ღვიძლი დეიდა იყო) კი ტუბერკულოზმა იმსხვერპლა. ვინაიდან 1567 წელს გამოცემული პაპის ბულით ალფონსოს უმემკვიდრეოდ გარდაცვალების შემთხვევაში მის სამფლობელოებს პაპის ოლქთან მიერთება ელოდა, ჰერცოგმა მესამე ქორწინება განიზრახა. 1579 წლის 24 თებერვალს მანტუაში შედგა მათი მარიონეტული ქორწინება, რასაც იმავე წლის 27 მაისს მოჰყვა ნამდვილი ჯვრისწერაც ფერარაში. მარგერიტა ფერარამდე მისმა ძმამ ჩააცილა. ცნობილია ისიც, რომ ჰერცოგმა ახალ მეუღლეს „სამუდამო სიყვარულის“ აღთქმაც დაუდო. Gladen, Cynthia (2005). Suor Lucrina Fetti: pittrice in una corte monastica seicentesca — I monasteri femminili come centri di cultura fra rinascimento e barocco (in Italian). Roma: Edizioni di Storia e Letteratura. p. 406. ISBN 9788863723380. ISBN 886-372-338-9 ISBN 978-8-86-372338-0 Newcomb, Anthony (1980). The Madrigal at Ferrara, 1579-1597. Princeton, New Jersey: Princeton University Press. ISBN 0-691-09125-0. Nutter, David (September 1985). "Il sesto libro de' madrigali a sei voci (1595)". Notes: Quarterly Journal of the Music Library Association. 42 (1): 149–151. doi:10.2307/898263. ISSN 1534-150X. JSTOR 898263. Pendle, Karin; Boyd, Melinda (2012). Women in Music: A Research and Information Guide. Abingdon-on-Thames: Routledge. p. 868. ISBN 9781135848132. ISBN 113-584-813-0 ISBN 978-1-13-584813-2
უჯარმის ეკლესია

ტერმინი უჯარმის ეკლესია შეიძლება აღნიშნავდეს: უჯარმის პირველი ეკლესია — ეკლესია საგარეჯოს მუნიციპალიტეტის სოფელ უჯარმაში. უჯარმის მეორე ეკლესია — ეკლესია საგარეჯოს მუნიციპალიტეტის სოფელ უჯარმაში.
ლეონ ალავერდიანი

ლეონ ალავერდიანი (სომხ. Լևոն Ալավերդյան; დ. 19 მარტი, 1887, თბილისი — გ. 11 იანვარი, 1963, იქვე) — სომეხი მსახიობი. საქართველოს სახალხო არტისტი (1951). ლეონ ალავერდიანმა სასცენო მოღვაწეობა დაიწყო 1904 წლიდან თბილისში ავლაბრის თეატრსა და ავჭალის აუდიტორიაში. 1909 წლიდან მოღვაწეობდა თბილისის სომხური დრამატული საზოგადოების დასში. 1924–1934 წლებში იყო ბაქოს სახელმწიფო თეატრის, 1932–1963 წლებში კი თბილისის სომხური დრამატული თეატრის მსახიობი. შესრულებული აქვს შემდეგი როლები: ბარხუდარი (შირვანზადეს „ნამუსი“), ზიმზიმოვი, ბრილიანტოვი (გაბრიელ სუნდუკიანის „პეპო“, „კიდევ ერთი მსხვერპლი“), დუდუკინი (ალექსანდრე ოსტროვსკის „უდანაშაულო დამნაშავენი“), მირზა (ილო მოსაშვილის „ჩაძირული ქვები“), ონისე (მიხეილ მრევლიშვილის „ზვავი“), სულეიმანი, ანანია (ალექსანდრე სუმბათაშვილ-იუჟინის „ღალატი“) და სხვა. ცუცქირიძე შ., ენციკლოპედია „საქართველო“, ტ. 1, თბ., 1997. — გვ. 87. ლეონ ალავერდიანი — საქართველოს ბიოგრაფიული ლექსიკონი
რატი დურგლიშვილი

რატი დურგლიშვილი (დ. 1982, თბილისი) — ქართველი მომღერალი. 1999 წელს დაამთავრა ა.ვირსალაძის სახელობის ხელოვნების გიმნაზიის სახვითი განყოფილება. 1999—2006 წლებში სწავლობდა თბილისის ა.ქუთათელაძის სახელობის სახელმწიფო სამხატვრო აკადემიაში, სახვითი ხელოვნების ფაკულტეტზე, რომელიც დაამთავრა მხატვარ-მოქანდაკის კვალიფიკაციით. 2008 წელს დუეტი „ჯორჯია“ საქართველოს სახელით წარსდგა საერთაშორისო მუსიკალურ კონკურს „ახალი ტალღა 2008“-ზე, სადაც დუეტმა მოიპოვა პირველი ადგილი. Fortuna.ge
გრიგოლ ხუნჯუა

გრიგოლ ხუნჯუა (დ. 1 აპრილი, 1895 — გ. 16 მაისი, 1983) — ქართველი გეოდეზისტი, კარტოგრაფი და პედაგოგი. ტექნიკურ მეცნიერებათა კანდიდატი (1939), დოცენტი (1939). გრიგოლ ხუნჯუამ დაამთავრა თბილისის მუშფაკი გეოდეზია-ტოპოგრაფიის სპეციალობით 1920 წელს. 1924 წელს მუშაობა დაიწყო თბილისის სახელმწიფო უნივერსიტეტის ზოგადგეოგრაფიის და ანთროპოლოგიის კათედრაზე კარტოგრაფის თანამდებობაზე; 1924–28 წლებში მუშაობდა კარტოგრაფიის ინსტიტუტში; 1930 წლიდან ჩაება სახალხო მეურნეობის დარგების განვითარების ღონისძიებებში. ასრულებდა ხიდების და რკინიგზების გეოდეზიური უზრუნველყოფის სამუშაოებს. მისი ხელმძღვანელობით ხიდები აშენდა მტკვარზე (კვათისხევთან), ალაზანზე (ველისციხესთან). 1939 წლიდან მუშაობა დაიწყო თბილისის სატრანსპორტო ინსტიტუტში დოცენტის თანამდებობაზე. იმავე ინსტიტუტში ომის პერიოდში არჩეულ იქნა ხიდებისა და გვირაბების მშენებლობის ფაკულტეტის დეკანის თანამდებობაზე, შემდეგ კი გეოდეზიისა და მარკშაიდერის კათედრის გამგედ. 1960 წლიდან სამუშაოდ გადმოვიდა თბილისის სახელმწიფო უნივერსიტეტის გეოგრაფია-გეოლოგიის ფაკულტეტის კარტოგრაფია-გეოდეზიის კაბინეტში დოცენტის თანამდებობაზე; 1973 წლიდან — ახლადგახსნილ კარტოგრაფია-გეოდეზიის კათედრის დოცენტად, სადაც კითხულობდა ლექციებს ტოპოგრაფია-გეოდეზიის საფუძვლებში და უმაღლეს გეოდეზიაში. საკანდიდატო დისერტაცია დაიცვა 1939 წელს თემაზე: „მრუდზე ასაშენებელი ხიდების დაკვალვისა და დაგეგმარების საკითხისათვის“. გამოქვეყნებული აქვს 100-მდე სამეცნიერო და სასწავლო-მეთოდური ნაშრომი, მათ შორის სახელმძღვანელოები. ზოგადი და საინჟინრო გეოდეზიის კურსი. თბ., თბილ. უნ-ტის გამ-ბა, 1977; პრაქტიკული გეოდეზია და კარტომეტრიის საკითხები. თბ., თბილ. უნ-ტის გამ-ბა, 1973; გეოდეზია: სახელმძღვ. უმაღლ. სასწ. სტუდ. თბ., თბილ. სახელმწ. უნ-ტის გამ-ბა, 1966; გეოდეზიის კურსი, წ. 2. თბ., ტექნიკა და შრომას გამ-ბა, 1948; გეოდეზიის კურსი, წ. 1. თბ., ტექნიკა და შრომა, 1946. ↑ 1.0 1.1 1.2 1.3 ქართველი მოგზაურები, გეოგრაფები, ბუნების მკვლევარნი: ენციკლოპედიური ცნობარი. თბ., 2003.
ხუნჯუა

საკუთარი სახელი ხუნჯუა შეიძლება აღნიშნავდეს ერთ-ერთ შემდეგ პიროვნებათაგანს: ანა ხუნჯუა — ქართველი მოკრივე გრიგოლ ხუნჯუა — ქართველი გეოდეზისტი და კარტოგრაფი ნანა ხუნჯუა — საპროკურორო საბჭოს თავმჯდომარე
ნენსი მეიერსი

ნენსი ჯეინ მეიერსი (ინგლ. Nancy Jane Meyers; დ. 8 დეკემბერი, 1949, ფილადელფია, პენსილვანიის შტატი, ამერიკის შეერთებული შტატები) — ამერიკელი რეჟისორი, მწერალი და პროდუსერი. ცნობილია თავისი ფილმებით რომანტიკული კომედიის ჟანრში, მათ შორის „მახე მშობლებისთვის“ (1998), „შვებულება“ (2006) და „სტაჟიორი“ (2015). მეიერსი არის სცენარის ავტორი ფილმისა „საიდუმლო ბენიამინი“ (1980), რომლისთვისაც ის „ოსკარის“ ნომინანტი საუკეთესო სცენარისათვის გახდა. ნენსი მეიერსი 1949 წელს ფილადელფიაში დაიბადა. იგი ორი ქალიშვილიდან უმცროსი იყო. 12 წლის მოს ჰარტის ავტობიოგრაფიის, „პირველი აქტის“ წაკითხვის შემდეგ, იგი თეატრით დაინტერესდა და ადგილობრივ სპექტაკლებში მონაწილეობის მიღება დაიწყო. 1967 წელს მაიკ ნიკოლსის ფილმი, „კურსდამთავრებული“ ნახა, რამაც სცენარის წერით დაინტერესებისკენ უბიძგა. 1970 წელს დაამთავრა ამერიკული უნივერსიტეტი ჟურნალისტიკის განხრით. 1970 წელს უნივერსიტეტის დამთავრების შემდეგ, 22 წლის ასაკში, იგი ლოს-ანჯელესში გადავიდა. რამდენიმე წელი რედაქტორად მუშაობდა, ხოლო 1979 წელს დაწერა თავისი პირველი სცენარი ჩარლზ შიერის ფილმისთვის, სახელწოდებით „საიდუმლო ბენიამინი“. მეიერსი „ოსკარზე“ საუკეთესო სცენარის კატეგორიაში იყო ნომინირებული. ამის შემდეგ მას და შიერს კიდევ რამდენიმე კოლაბორაცია ჰქონდათ. მათ შორისაა ფილმები: „პატარძლის მამა“ (1991) და „პატარძლის მამა 2“ (1995). 1998 წელს შედგა მეიერსის სარეჟისორო დებიუტი ფილმით „მახე მშობლებისთვის“, რომელიც 1961 წლის „დისნეის“ ფილმზე არის დაფუძნებული. 2000 წელს მან თავისი კინოკომპანია, Waverly Films დააარსა. 2006 წელს გამოვიდა მეიერსის მორიგი ფილმი, სახელწოდებით „შვებულება“, რომელშიც მთავარ როლებს კეიტ უინსლეტი და კამერონ დიაზი ასრულებენ. მისი შემდეგი ფილმი იყო 2009 წლის „მარტივი სირთულეები“ განქორწინებულ საცხობის მესაკუთრეზე (მერილ სტრიპი), რომელსაც რომანტიული ურთიერთობა აქვს თავის ყოფილ ქმართან (ალეკ ბოლდუინი). 2015 წელს გამოვიდა „სტაჟიორი“, რომელშიც ენ ჰეთეუეი და რობერტ დე ნირო თამაშობენ. 2017 წელს მეიერსი პროდუსერი იყო ფილმისა „ისევ სახლში“, რომელიც მისი შვილის, ჰეილი მეიერს-შიერის სარეჟისორო დებიუტია. ფილმში მთავარ როლს რიზ უიზერსპუნი ასრულებს. 2020 წლის სექტემბერში ნენსი მეიერმა „პატარძლის მამის“ მესამე ნაწილის შესახებ განაცხადა. პირველი თიზერი 2020 წლის 23 სექტემბერს გამოვიდა. „მინი სიქველის“ სცენარის ავტორი და რეჟისორი ნენსი მეიერსია. ფილმი „Zoom“-ში საოჯახო შეკრების შესახებ მოგვითხრობს. ფილმში როლებს ასრულებენ ისეთი ცნობილი მსახიობები, როგორებიც არიან სტივ მარტინი, დაიან კიტონი, კიმბერლი უილიამს-პისლი, კიერან კალკინი, ჯორჯ ნიუბერნი, მარტინ შორტი, ალექსანდრა შიპი და რობერტ დე ნირო. ფილმი 2020 წლის 25 სექტემბერს გამოვიდა. 1980 წელს ნენსი მეიერსი და ჩარლზ შიერი რომში დაქორწინდნენ. ისინი 1976 წლიდან ურთიერთობაში იმყოფებოდნენ. შეეძინათ ორი ქალიშვილი, ენ მეიერს-შიერი და ჰეილი მეიერს-შიერი. 1999 წელს ისინი განქორწინდნენ. ნენსი მეიერსი IMDB-ზე Vulture-ს ინტერვიუ მეიერსთან ნენსი მეიერსის ბიოგრაფია ნენსი მეიერსის ინტერვიუ Vanity Fair-თან The Guardian ნენსი მეიერსის შესახებ ↑ https://www.telegraph.co.uk/culture/film/filmmakersonfilm/6874593/Nancy-Meyers-interview.html ↑ http://www.tcm.com/tcmdb/person/130761%7C0/Nancy-Meyers/
ოჩხომურის ჩანჩქერი

ოჩხომურის ჩანჩქერი — ჩანჩქერი საქართველოში, მარტვილის მუნიციპალიტეტში. მდებარეობს მიგარიის კირქვულ მასივზე, მდინარე ოჩხომურის სათავეში, ზღვის დონიდან 800 მ სიმაღლეზე. ჩანჩქერის ერთობლივი სიმაღლე 100-120 მ-ია. იგი შედგება სამი საფეხურისაგან, თუმცა შორიდან შეხედვისას ერთ მთლიან სვეტად აღიქმება. საფეხურების ძირში პატარა ტბებია. ჩანჩქერის გარშემო არსებული ტენიანობა იწვევს მის მიმდებარე ტერიტორიებზე თავისებური ფლორისა და ფაუნის ჩამოყალიბებას, აქ მრავლადაა სხვადასხვა იშვიათი, ენდემური თუ რელიქტური სახეობა, მნიშვნელოვანი ადგილი უკავია ბზის კორომებს. მოქცეულია ხშირი კოლხური ტყით შემოსილ ადგილში. ჩანჩქერი ტურისტულ-რეკრეაციული თვალსაზრისით საინტერესოა, რაც მნახველზე დიდ შთაბეჭდილებას ტოვებს. ოჩხომურის ჩანჩქერი ბუნების ძეგლია. საქართველოს ბუნების ძეგლები ↑ 1.0 1.1 კობა ხარაძე. საქართველოს ბუნების ფენომენები. თბილისი, გვ. 387. წ. 2014. ↑ 2.0 2.1 ოჩხომურის ჩანჩქერის ბუნების ძეგლი
რემი ვიტა

რემი ვიტა (დ. 1 აპრილი, 2001, ალანსონი, საფრანგეთი) — ფრანგი ფეხბურთელი. თამაშობს „ბაიერნის“ სარეზერვო გუნდში, მარცხენა მცველის პოზიციაზე. საფრანგეთში დაბადებული ვიტა არის მალაგასირუი წარმოშობით. რემი ვიტა — Soccerway ↑ https://www.africatopsports.com, Isidore AKOUETE Journaliste à Africa Top Sports Premier portail sportif Africain. Mercato : Un espoir malgache signe au Bayern Munich.
ქალეიონიუ (პოსოფის რაიონი)

ქალეიონიუ (თურქ. Kaleönü) — სოფელი პოსოფის რაიონში, არტაანის პროვინცია, თურქეთი. მდებარეობს არტაანიდან 95 კილომეტრში, ხოლო რაიონის ცენტრ პოსოფიდან 23 კილომეტრში. 2019 წლის მონაცემებით სოფელში 92 ადამიანი ცხოვრობს. სოფლის ძველი ისტორიული, ქართული სახელწოდებაა აგარა. ↑ Kaleönü Köy (თურქული). დაარქივებულია ორიგინალიდან — 3 Haziran 2015. ციტირების თარიღი: 28 Nisan 2020. ↑ Ardahan Posof Kaleönü Köy Nüfusu (თურქული). დაარქივებულია ორიგინალიდან — 17 Mart 2019. ციტირების თარიღი: 28 Nisan 2020. ↑ Posof Kaleönü Köyü